stanford-oval/wikipedia huggingface dataset:
มนตรี ยอดปัญญา
ถึงแก่อสัญกรรม

มนตรี ยอดปัญญา ถึงแก่อสัญกรรมด้วยภาวะหัวใจล้มเหลวและติดเชื้อในกระแสโลหิต เมื่อวันที่ 26 พฤศจิกายน พ.ศ. 2554 สิริอายุ 61 ปี วันที่ 30 เมษายน พ.ศ. 2555 เวลา 15.07 น. พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทนพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ไปในการพระราชทานเพลิงศพ นายมนตรี ยอดปัญญา ณ วัดเทพศิรินทราวาสราชวรวิหาร
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญจักรพรรดิมาลา (ร.จ.พ.)
ฟาโรห์อเนดจิบ

อะเนดจ์อิบ หรือพระนามที่ถูกต้องกว่า อัดจ์อิบ และยังเป็นที่รู้จักกันในพระนาม ฮอร์-อะเนดจ์อิบ, ฮอร์-อัดจ์อิบ และเอเนซอิบ เป็นพระนามฮอรัสของผู้ปกครองแห่งอียิปต์โบราณในช่วงแรกที่ปกครองในช่วงราชวงศ์ที่หนึ่ง แมนิโธ ซึ่งเป็นนักประวัติศาสตร์ชาวอียิปต์ได้เรียนพระนามของพระองค์ว่า "มิเอบิดอส" และระบุว่าพระองค์ทรงครองราชย์เป็นระยะเวลา 26 ปี ในขณะที่บันทึกพระนามแห่งตูรินที่บันทึกว่าพระองค์ทรงครองราชย์ยาวนานถึง 74 ปีอย่างน่าเหลือเชื่อ ซึ่งในปัจจุบันนักไอยคุปต์วิทยาและนักประวัติศาสตร์ถือว่าข้อมูลทั้งสองชิ้นเป็นเรื่องเกินจริง และกำหนดให้ฟาโรห์อัดจ์อิบทรงครองราชย์เป็นระยะเวลา 8-10 ปี
มิยุ มัตสึกิ

| มิยุ มัตสึกิ |
| --- | --- |
松来 未祐
เกิด: มิเอโกะ มัตสึกิ (松木 美愛子) 14 กันยายน ค.ศ. 1977(1977-09-14) จังหวัดฮิโรชิมะ ประเทศญี่ปุ่น
เสียชีวิต: 27 ตุลาคม ค.ศ. 2015(2015-10-27) (38 ปี)
อาชีพ: นักพากย์
ปีปฏิบัติงาน: ค.ศ. 1998 – 2015
องค์การ: 81 Produce
ส่วนสูง: 151 ซม.
มิยุ มัตสึกิ (ญี่ปุ่น: 松来 未祐; โรมาจิ: Matsuki Miyu, 14 กันยายน 1977 – 27 ตุลาคม 2015) เป็นนักพากย์ นักร้อง และนักจัดรายการวิทยุหญิงชาวญี่ปุ่น ชื่อจริงและชื่อเดิมในวงการคือ มิเอโกะ มัตสึกิ (松木 美愛子)
เกิดที่เมืองคุเระ จังหวัดฮิโรชิมะ ส่วนสูง 151 ซม. อยู่สังกัด 81 Produce
ผลงานเด่นได้แก่ หอป่วนก๊วนตัวแสบ (ครูโยชิโนยะ) และ เทพพิทักษ์จอมยุ่ง เนียลโกะ (คูโกะ) เป็นต้น
ปลาที่พบในลุ่มแม่น้ำเจ้าพระยา

ปลาตะโกกหน้าสั้น (Albulichthys albuloides) ในวงศ์ปลาตะเพียน (Cyprinidae) ซึ่งเป็นปลาที่พบได้เฉพาะแม่น้ำเจ้าพระยาที่เดียวเท่านั้น
ปลาที่พบในลุ่มแม่น้ำเจ้าพระยา เป็นปลาที่พบได้ในลุ่มแม่น้ำเจ้าพระยา อันเป็นลุ่มแม่น้ำหลักของประเทศในภาคกลางและภาคเหนือ ซึ่งปัจจุบันมีการค้นพบปลาในลุ่มแม่น้ำเจ้าพระยานี้แล้วไม่ต่ำกว่า 350 ชนิด นับเป็นอันดับ 2 รองจากลุ่มแม่น้ำโขง แต่ชนิดของปลาที่พบได้ในลุ่มแม่น้ำแห่งนี้เป็นชนิดเดียวกันกับปลาที่พบในลุ่มแม่น้ำโขงถึงร้อยละ 50
แม่น้ำเจ้าพระยา

ดูบทความหลักที่ แม่น้ำเจ้าพระยา
แม่น้ำเจ้าพระยา เป็นแม่น้ำสายหลักของประเทศไทย โดยเฉพาะในที่ราบลุ่มภาคกลาง โดยมีจุดกำเนิดที่ทิวเขาอินทนนท์ในภาคเหนือและอีกหลายทิวเขา ซึ่งเป็นลำธารและน้ำตกบนภูเขา ก่อนจะไหลลงที่ราบเป็นแม่น้ำปิง, แม่น้ำยม, แม่น้ำวัง, แม่น้ำน่าน ก่อนที่จะไหลมารวมกันที่จังหวัดนครสวรรค์เป็นแม่น้ำเจ้าพระยา  และไหลออกทะเลที่จังหวัดสมุทรปราการ
แม่น้ำเจ้าพระยามีความยาวประมาณ 372 กิโลเมตร ก่อให้เกิดเป็นที่ราบลุ่มและแควน้ำสาขารวมถึงพื้นที่ชุ่มน้ำมากมาย อาทิ แม่น้ำสะแกกรัง, แม่น้ำป่าสัก, แม่น้ำลพบุรี, แม่น้ำท่าจีน, กว๊านพะเยา, บึงบอระเพ็ด เป็นต้น ทำให้หลายชนิดเป็นปลาเฉพาะถิ่น และหลายชนิดก็เป็นปลาที่พบได้เฉพาะบริเวณนั้นหรือปลาท้องถิ่นเท่านั้น
ชนิดของปลา

(อาทิ)
ชนิดของปลา > ปลากระดูกอ่อน

วงศ์ปลาฉลาม
ปลาฉลามหัวบาตร (Carcharhinus leucas) **ปลาอพยพ
วงศ์ปลาฉนาก
ปลาฉนากจะงอยปากกว้าง (Pristis microdon) **ปลาอพยพ
วงศ์ปลากระเบนธง
ปลากระเบนขาว (Himantura signifer)
ปลากระเบนบัว (Himantura bleekeri)
ปลากระเบนราหูน้ำจืด (Himantura chaophraya)
ปลากระเบนชายธง (Pastinachus sephen)
แหล่งข้อมูลอื่น

วิกฤติ'เจ้าพระยา'ปลาไทยทยอยสูญ จากไทยโพสต์
ชนิดของปลาที่สำรวจพบในแม่น้ำเจ้าพระยา   ปี 2498 จำนวน 118 ชนิด
มิเอะ โซโนซากิ

| มิเอะ โซโนซากิ |
| --- | --- |
園崎 未恵
เกิด:  (1973-02-07) 7 กุมภาพันธ์ ค.ศ. 1973 (51 ปี) โตเกียว ประเทศญี่ปุ่น
ชื่ออื่น: そのざきみえ
อาชีพ: นักพากย์
องค์การ: รีแม็กซ์
ส่วนสูง: 155.5 ซม.
มิเอะ โซโนซากิ (園崎 未恵, 7 กุมภาพันธ์ 1973 -) เป็น นักพากย์ นักแสดง และ นักร้อง ชาวญี่ปุ่น เกิดที่โตเกียว สังกัดรีแม็กซ์ ชื่อที่ใช้ในการแสดงเดิมเคยเขียนเป็น そのざきみえ ซึ่งอ่านเหมือนชื่อปัจจุจัน แค่เป็นอักษรฮิรางานะล้วน
ผลงานพากย์

เอี้ยก้วยเจ้าอินทรี (เซียวเหล่งนึ่ง)
สไตรก์วิตเชส (แกร์ทรูท บาร์คฮอร์น)
เพลงรักสองหัวใจ (เซโตะ ฮิโรโกะ)
จัสต์บีคอส! (แม่ของเอย์ตะ)
ดิจิมอนแอดเวนเจอร์: (เทลมอน)
แข้งเด็กหัวใจนักสู้ (อาโออิ โนริโกะ)
ชีวิตใหม่ไม่ธรรมดาของราชาปีศาจขี้เหงา (โอลิเวีย เวล ไวน์)
เลิฟออลเพลย์ (โทยามะ ฮารุกะ)
สกิลสุดพิสดารกับมื้ออาหารในต่างโลก (มิคาเอรา)
ไฮด์การ์ด (บรันดี บลูเมนทาล)
มิโกอิ ซาซากิ

| มิโกอิ ซาซากิ |
| --- | --- |
佐々木 未来

เกิด:  (1991-03-30) 30 มีนาคม ค.ศ. 1991 (33 ปี) จังหวัดอิวาเตะ ประเทศญี่ปุ่น
ชื่ออื่น: มิโกรง (みころん)
อาชีพ: นักพากย์
องค์การ: ฮิบิกิ
ส่วนสูง: 160 ซม.
มิโกอิ ซาซากิ (佐々木 未来, ささき みこい, 30 มีนาคม 1991 -) เป็นนักพากย์หญิง ชาวญี่ปุ่น อยู่สังกัดฮิบิกิเกิดที่เมืองโมริโอกะ จังหวัดอิวาเตะ
ผลงานพากย์

Da Capo III (คัตสึรางิ ฮิเมโนะ)
ฟิวเจอร์การ์ด บัดดี้ไฟท์ (ยานาซาวะ นัตสึโกะ)
เคะโมะโนะเฟรนด์ส (ฟุมิ)
ปีเตอร์ กริลล์กับช่วงเวลาแห่งปราชญ์ (ก็อบโกะ งีแอร์)
เทปเปน—!!! (โฮโซโนะ ยุซึ)
พระครูอุดมวิชชากร (เหมือน อินฺทโชโต)

| พระครูอุดมวิชชากร (เหมือน อินฺทโชโต) |
| --- | --- |
ชื่ออื่น: หลวงพ่อเหมือน , หลวงปู่เหมือน วัดกำแพง
ส่วนบุคคล
เกิด: 13 กุมภาพันธ์ พ.ศ. 2436 (91 ปี)
มรณภาพ: 23 สิงหาคม พ.ศ. 2527
นิกาย: มหานิกาย
ตำแหน่งชั้นสูง
ที่อยู่: วัดกำแพง จังหวัดชลบุรี
อุปสมบท: พ.ศ. 2456 (อายุ 20 ปี)
พรรษา: 71
ตำแหน่ง: อดีตเจ้าคณะตำบลบางปลาสร้อยเขต 2
พระครูอุดมวิชชากร (หลวงปู่เหมือน อินฺทโชโต) อดีตเจ้าอาวาสวัดกำแพง และอดีตเจ้าคณะตำบลบางปลาสร้างเขต 2 หลวงปู่เหมือน ท่านเป็นเกจิดังของวัดกำแพง ตำบลมะขามหย่ง อำเภอเมืองชลบุรี จังหวัดชลบุรี ท่านพัฒนาวัดกำแพงจนมีความรุ่งเรืองในหลายๆ ด้าน และยังเป็นผู้อุปการะ องค์อุปการะยุวพุทธิกสมาคมชลบุรี ในพระสังฆราชูปถัมภ์ , อุปการะโรงเรียนเทศบาลวัดกำแพง (อุดมพิทยากร) และองค์อุปการะมูลนิธิพระครูอุดมวิชชากร อีกด้วย วัตถุมงคลของท่านได้ความนิยมอย่างมากโดยเฉพาะปิดตา และเหรีญรุ่นแรก
ประวัติ

พระครูอุดมวิชชากร ท่านมีนามเดิมว่า " เหมือน " นามสกุล " ถาวรวัฒนะ " เกิดเมื่อวันที่ 13 กุมภาพันธ์ พ.ศ. 2436 ปีมะเส็ง  ณ บ้าน ตำบลมะขามหย่ง อำเภอเมืองชลบุรี จังหวัดชลบุรี ตรงกับสมัยรัชกาลที่ 5 โยมบิดาชื่อ ตึ๋ง โยมมารดาชื่อ ปุ่น ถาวรวัฒนะ (มารดาเป็นน้องสาวของหลวงพ่อเจียม อดีตเจ้าอาวาสวัดกำแพง)
บรรพชา

หลวงปู่เหมือน ท่านบรรพชาเป็นสามเณร แล้วจึงอุปสมบทต่อ
อุปสมบท

หลวงปู่เหมือน อายุได้ 20 ปีบริบูรณ์ จึงได้อุปสมบท ณ พัทธสีมาวัดเสม็ด ตำบลเสม็ด อำเภอเมืองชลบุรี จังหวัดชลบุรี เมื่อปี 2456 โดยมี
ท่านได้รับฉายาทางธรรมว่า " อินฺทโชโต " แปลว่า " ผู้รุ่งเรืองดุจพระอินทร์ "
งานปกครอง

พ.ศ. 2462 เป็นเจ้าอาวาสวัดกำแพง อ.เมือง จ.ชลบุรี
พ.ศ. 2502 เป็นเจ้าคณะตำบลบางปลาสร้อยเขต 2
พ.ศ. 2502 เป็นพระอุปัชฌาย์
งานด้านการศึกษา

เป็นองค์อุปการะ ได้ดำรงตำแหน่งองค์อุปการะสถาบันต่างๆ ดังนี้
องค์อุปการะยุวพุทธิกสมาคมชลบุรี ในพระสังฆราชูปถัมภ์
องค์อุปการะโรงเรียนเทศบาลวัดกำแพง (อุดมพิทยากร)
องค์อุปการะมูลนิธิพระครูอุดมวิชชากร
สมณศักดิ์

พ.ศ. 2495 ได้รับพระราชทานสมณศักดิ์สัญญาบัตรพัดยศ ชั้นตรี ที่ " พระครูอุดมวิชชากร "
พ.ศ. 2522 เป็นพระครูสัญญาบัตรเจ้าคณะตำบล ชั้นเอก
มรณภาพ

หลวงปู่เหมือน มรณภาพด้วยโรคหัวใจล้มเหลว ณ กุฏิเก่าของท่านในวัดกำแพง เมื่อวันพฤหัสบดีที่ 23 สิงหาคม พ.ศ. 2527 สิริอายุได้ 91 พรรษาที่ 71
แหล่งข้อมูลอื่น

ประวัติ หลวงปู่เหมือน วัดกำแพง และเรื่องเล่า - นวรัตน์ดอตคอม
| ก่อนหน้า |  | พระครูอุดมวิชชากร (เหมือน อินฺทโชโต) |  | ถัดไป |
| --- | --- | --- | --- | --- |
| พระอธิการหมอน |  | เจ้าอาวาสวัดวัดกำแพง  (พ.ศ. 2462 – พ.ศ. 2527) |  | พระครูวัลลภวุฒิคุณ (หลวงพ่อทวีป วลฺลโภ) |
พระครูโพธิสารประสาธน์ (บุญมี อคฺคปุญฺโญ)

| พระครูโพธิสารประสาธน์ (บุญมี อคฺคปุญฺโญ) |
| --- | --- |

ชื่ออื่น: อาจารย์บุญมี, พระครูปลัดบุญมี, หลวงพ่อบุญมี
ส่วนบุคคล
เกิด: 10 กรกฎาคม พ.ศ. 2456 ชาวหนองเกตุใหญ่ ตำบลหนองปลาไหล อำเภอบางละมุง จังหวัดชลบุรี (60 ปี)
มรณภาพ: 14 เมษายน พ.ศ. 2517
นิกาย: ธรรมยุต
การศึกษา: น.ธ.ตรี
ตำแหน่งชั้นสูง
ที่อยู่: วัดโพธิสัมพันธ์ ชลบุรี
อุปสมบท: พ.ศ. 2477 วัดช่องลม (นาเกลือ)
พรรษา: 40
ตำแหน่ง: อดีตเจ้าอาวาสวัดโพธิสัมพันธ์
พระครูโพธิสารประสาธน์ (หลวงพ่อบุญมี อคฺคปุญฺโญ) อดีตเจ้าอาวาสวัดโพธิสัมพันธ์องค์แรก ท่านเป็นผู้สร้างวัดโพธิสัมพันธ์ และริเริ่มสร้างโรงเรียนประถมภายในวัดคือ โรงเรียนวัดโพธิสัมพันธ์ (ปัจจุบันชื่อ โรงเรียนเมืองพัทยา 9 (วัดโพธิสัมพันธ์) และโรงเรียนมัธยมคือ โรงเรียนโพธิสัมพันธ์พิทยาคาร และริเริ่มสร้างถนนซอยโพธิสารในปัจจุบัน ท่านเชี่ยวชาญด้านยาสมุนไพรพื้นบ้าน (พระหมอ) และเชี่ยวชาญด้านการดูของหาย ด้านการนั่งสมาธิท่านเก่งมาก
ประวัติ

หลวงพ่อบุญมี ท่านมีนามเดิมว่า " บุญมี " นามสกุล " บวบเอม " ท่านเกิดเมื่อวันพฤหัสบดี ขึ้น 8 เดือน 8 ปีฉลู ตรงกับวันที่ 10 กรกฎาคม พ.ศ. 2456 เป็นบุตรของ นายเท - นางหวาน บวบเอม ท่านเป็นบุตรคนที่2 มีภูมิลำเนาเดิมเป็นชาวบ้านหนองเกตุใหญ่ ตำบลหนองปลาไหล อำเภอบางละมุง จังหวัดชลบุรี ท่านมีพี่น้องร่วมบิดามารดา คือ
นายชิม บวบเอม
พระครูโพธิสารประสาธน์ (หลวงพ่อบุญมี บวบเอม)
นายมัย บวบเอม
เมื่อเยาว์วัย อายุประมาณ 11 ขวบ บิดามารดาได้นำไปฝากให้อยู่วัดหนองเกตุใหญ่ เพื่อให้หัดอ่าน เขียน เรียนหนังสือ ได้เรียนหนังสือวัด หัดอ่าน ก. ข. ก. กา จนถึง กบ เกย อยู่ในเกณฑ์อ่านออก เขียนได้ อาจารย์ได้ให้เรียนหนังสือขอม เรียนอยู่ไม่นานก็พออ่านออก เขียนหนังสือขอมได้ เป็นที่พอใจของอาจารย์ แล้วจึงหัดให้ท่องหนังสือสวดมนต์ ทั้ง7 ตำนาน และ12 ตำนาน ต่อไปอีก ต่อมาไม่นานก็ได้ออกจากวัดกลับไปอยู่บ้านช่วยบิดาประกอบอาชีพ ทำไร่ ทำนา และทำสวน เพราะทางบ้านไม่มีใคร มารดาก็ได้ถึงแก่กรรมไปก่อนแล้ว ช่วยบิดาประกอบอาชีพมาจนอายุได้ 21 ปี บิดาได้ปรารภอยากให้บวช โดยมิได้เจาะจงว่าจะให้บวชที่วัดใด ให้เลือกเอาตามใจ ท่านได้เลือกอุปสมบทที่วัดช่องลม (นาเกลือ)
อุปสมบท

ปี 2477 เมื่ออายุได้ 21 ปี ท่านได้อุปสมบท และจำพรรษาอยู่ที่วัดช่องลม (นาเกลือ) ตามความปรารถนาของบิดา
ท่านได้รับฉายาทางธรรมว่า " อคฺคปญฺโญ "
เมื่อสิ้นพรรษานั้นท่านคิดจะลาสิกขาบท เพื่อไปประกอบอาชีพ แต่ท่านพระครูพิบูลย์ธรรมกิจ (เผือก) เจ้าอาวาสไม่ยอมอนุญาต และกำหนดให้ท่านท่องปาฏิโมกข์ ได้เพียรพยายามท่องอยู่หนึ่งเดือนก็จบ แต่ยังไม่ได้สวด จนปี พ.ศ. 2478 ท่านจึงได้สวดพระปาฏิโมกข์ทุกกึ่งเดือน เมื่อเห็นว่าไม่ได้โอกาศที่จะลาสิกขา เพราะไม่ประสงค์จะขัดความปรารถนาของท่านพระครูอาจารย์
วิทยฐานะ

ปี 2477 สอบได้ น.ธ. ตรี วัดช่องลม (นาเกลือ)
งานปกครอง

ปี 2498 เป็นเจ้าอาวาสวัดโพธิสัมพันธ์
ปี - เป็นพระกรรมวาจารย์
ปี - เป็นพระอุปัชฌาย์
สมณศักดิ์

ปี (ไม่ทราบปี) เป็นพระครูปลัดบุญมี
ปี 2504 เป็นพระครูโพธิสารประสารธน์
งานพัฒนา

ปี 2498 ท่านดำเนินการสร้างวัดโพธิสัมพันธ์ (ด้วยปัจจัยเพียง 40 บาท)
ปี 2500 เริ่มวางศิลาฤกษ์อุโบสถวัดโพธิสัมพันธ์
ปี 2502 ท่านได้ขอให้ทางราชการเปิดโรงเรียนชั้นประถมขึ้นในวัด ปัจจุบันคือ โรงเรียนวัดโพธิสัมพันธ์
ปี 2503 ท่านได้ดำเนินการติดต่อขอเปิดโรงเรียนมัธยมขึ้น คือ โรงเรียนโพธิสัมพันธ์พิทยาคาร
ปี 2511 ท่านดำเนินการสร้างวัดโชติการาม (ปัจจุบันคือ วัดสว่างอารมณ์)
ปี 2511 ท่านเป็นผู้ริเริ่มก่อตั้งโรงเรียนวัดโชติการาม (ปัจจุบันคือ โรงเรียนวัดสว่างอารมณ์)
ปี – ท่านริเริ่มสร้างถนนตัดไปถึงถนนสุขุมวิท จนสำเร็จ (ปัจจุบันชื่อ ซอยโพธิสาร)
มรณภาพ

ปี 2516 ท่านเริ่มอาพาธด้วยโรคไต และความดันโลหิตสูง จึงเข้ารับการรักษาที่โรงพยาบาลรามาธิบดี แม้ว่าสุขภาพท่านไม่แข็งแรง ท่านก็มุ่งมั่นดำเนินการขยายชั้นเรียน เพื่อให้เยาวชนในท้องถิ่นได้รับความสะดวกในการศึกษาหาความรู้ระดับสูง
จนกระทั่งวันที่ 29 มกราคม พ.ศ. 2517 ท่านเป็นลมล้มฟุบเนื่องจากโรคเก่ากำเริบ จึงเข้ารับการรักษาที่โรงพยาบาลสัตหีบ แต่อาการป่วยของท่านไม่ดีขึ้น จึงย้ายไปรักษาที่โรงพยาบาลรามาธิบดี และเมื่อเวลา 24.30 น. ของวันที่ 14 เมษายน พ.ศ. 2517 ท่านได้มรณภาพ รวมสิริอายุ 60 ปี พรรษาที่ 40
ในวันเสาร์ที่ 1 กุมภาพันธ์ พ.ศ. 2518 จัดพิธีงานพระราชทานเพลิงศพ ณ เมรุวัดโพธิสัมพันธ์ อำเภอบางละมุง จังหวัดชลบุรี
แหล่งข้อมูลอื่น

หลวงพ่อบุญ มี วัดโพธิสัมพันธ์ ร่วมปลุกเสกเหรียญอนุสรณ์มหาราช ครบ3รอบ ปี 2506[ลิงก์เสีย]
ฟาโรห์อเมนเมสเซ

ฟาโรห์อเมนเมสเซ (หรือเรียกว่า อเมนเมสเซส หรือ อเมนโมส) เป็นผู้ปกครองที่สิบห้าของราชวงศ์ที่สิบเก้าในอียิปต์โบราณอาจจะเป็นลูกชายของฟาโรห์เมเรนพทาห์และสมเด็จพระราชินีทาคัต คนอื่น ๆ คิดว่าเขาเป็นหนึ่งในลูกหลานของฟาโรห์รามเสสที่ 2 ไม่ค่อยมีใครรู้จักกษัตริย์คนนี้ผู้ปกครองประเทศอียิปต์มานานแค่สามถึงสี่ปีเท่านั้น รัชสมัยของพระเจ้าอียิปต์ระหว่างสมัย 1202 - 1199 ปีก่อนคริสตกาล หรือ 1203 - 1200 ปีก่อนคริสตกาล อเมนเมสเซ แปลว่า "Amun" หรือเกิดจากชาวอียิปต์ นอกจากนี้เขาจะพบกับคำคุณศัพท์ เฮกา - วาเซท ซึ่งหมายความว่า "ผู้ปกครองของธีบส์" พระราชวงศ์ของพระองค์คือเมนมิเร เซเทเพนเร
การชิงราชบัลลังก์

นักประวัติศาสตร์ Kenneth Kitchen และ Jürgen von Beckerath ได้ลงความเห็นว่าอเมนเมสทรงชิงราชบัลลังก์มาจากเจ้าชายเซติ-เมอร์เนพทาห์มกุฎราชกุมาร พระโอรสในฟาโรห์เซติที่ 2 เนื่องจากทั้งสองพระองค์มีลักษณะที่คล้ายคลึงกันมาก โดยที่ฟาโรห์อเมนเมสอาจอาศัยความอ่อนแอของราชกุมาร ในขณะที่เซติ-เมอร์เนพทาห์ประทับอยู่ในเอเชียไมเนอร์ อเมนเมสก็ทำการยึดอำนาจ
↑  Amenmesse
↑  Peter Clayton, Chronicle of the Pharaohs, Thames & Hudson Ltd, 1994. p.158
↑   KV-10 The Tomb of Amenmesse
ฟาโรห์อีนี

เมนเคเปอร์เร อีนี (หรือ อีนี ซิ-เอเซ เมริอามุน) เป็นกษัตริย์แห่งอียิปต์โบราณที่ทรงครองราชย์ที่เมืองธีบส์ในช่วงศตวรรษที่ 8 ก่อนคริสตกาล ต่อจากฟาโรห์รุดอามุน ซึ่งเป็นฟาโรห์พระองค์สุดท้ายของราชวงศ์ที่ยี่สิบสามแห่งอียิปต์
การระบุตัวตน

การเสนอพระนาม เมนเคเปอร์เร ของฌ็อง อียอย็อต ให้เป็นพระนามครองราชย์ของกษัตริย์อีนี ซึ่งขึ้นอยู่กับการตรวจสอบร่องรอยที่ยังหลงเหลืออยู่ของพระนามกษัตริย์พระองค์นี้ในจารึกแห่งลูฟวร์ ซึ่งโยโยตเชื่อว่าสอดคล้องกับกษัตริย์พระนามว่า อีนี มากกว่าผู้ปกครองจากราชวงศ์ที่ยี่สิบห้าแห่งนิวเบียพระนามว่า พิ(อังค์)อิ หรือ ปิเย ข้อโต้แย้งของโยโยตกลายเป็นที่ยอมรับในปัจจุบันโดยนักไอยคุปต์วิทยาแทบทุกคน รวมทั้งเยือร์เกิน ฟ็อน เบ็คเคอราธในหนังสือเกี่ยวกับพระนามของฟาโรห์แห่งอียิปต์ในปี ค.ศ. 1999
ก่อนหน้านี้มีการเสนอว่า พระนาม เมนเคเปอร์เร เป็นพระนามครองราชย์หรือพระนามของฟาโรห์ปิเย แต่ข้อเสนอดังกล่าวได้ถูกล้มล้างโดยข้อเท็จจริงที่ว่ากษัตริย์ชาวนิวเบียเป็นที่ทราบกันดีว่าทรงใช้พระนามครองราชย์อื่นอีกสองพระนามในช่วงพระชนม์ชีพของพระองค์ คือ อูซิมาเร และ สเนเฟอร์เร นอกเหนือจากนี้ กษัตริย์อีนีทรงเป็นเพียงผู้ปกครองท้องถิ่นของธีบส์ ซึ่งปกครองอียิปต์พร้อมกับเพฟทจาอูบาสต์แห่งเฮราคลีโอโพลิส และนิมลอตแห่งเฮอร์โมโพลิส กษัตริย์อีนีอาจจะทรงถูกปลดจากพระราชบัลลังก์ในช่วงการรุกรานอียิปต์ในปีที่ 20 ของกษัตริย์ปิเย เนื่องจากพระองค์ไม่ปรากฏในช่วงปีที่ 21 บนจารึกชัยชนะแห่งเกเบล บาร์กัล แต่สมมติฐานดังกล่าวยังคงได้รับยืนยัน เพราะฟาโรห์ปิเยอาจจะทรงอนุญาตให้กษัตริย์อีนียังคงทรงมีพระราชอำนาจในฐานะผู้ปกครองแห่งธีบส์ ซึ่งในกรณีนี้กษัตริย์อีนีน่าจะทรงเป็นข้าหลวงของราชวงศ์ที่ยี่สิบห้าของชาวนิวเบียในธีบส์ ซึ่งทำให้เกิดผลหระทบดังกล่าวรวมถึงพระนามของพระราชธิดาของกษัตริย์อีนี พระนามว่า มุตอิร์ดิส (ทีที 410) และจารึกแห่งลูฟวร์ ซี 100 ซึ่งเค็นเน็ธ คิตเช่นได้กำหนดช่วงเวลาของจารึกให้อยู่ในช่วงต้นราชวงศ์ยี่สิบห้าของชาวนิวเบีย อย่างไรก็ตาม คาร์ทูชพระนามของกษัตริย์อีนีทั้งสามอันบนจารึกแห่งลูฟวร์ ซี 100 ของพระองค์ได้ถูกลบและรูปสลักพระองค์ได้รับความเสียหายบางส่วน ซึ่งอาจจะหมายความว่า ฟาโรห์ซาบากา ผู้ซึ่งสืบทอดพระราชบัลลังก์ต่อจากฟาโรห์ปิเย ได้ทรงถอดกษัตริย์อีนีออกจากพระราชอำนาจและดำเนินการสร้างการประณามความทรงจำต่ออนุสาวรีย์ของพระองค์ ซึ่งแสดงให้เห็นถึงมุมมองที่ว่า ภาพสลัก หมาลเลขที่ 11 ได้ถูกแกะสลักไม่นานก่อนที่จะมีการก่อตั้งการปกครองของราชอาณาจักรคุชอย่างเต็มรูปแบบเหนืออียิปต์โดยฟาโรห์ซาบากา ซึ่งทรงจะไม่ยอมให้มีผู้ปกครองอียิปต์พื้นเมืองในเมืองสำคัญอย่างธีบส์ โดยทรงเกรงว่าจะเป็นภัยคุกคามต่อผู้มีอำนาจของราชวงศ์ที่ยี่สิบห้าของนิวเบีย
มูฟโคลเซอร์ทูยัวร์เวิลด์

มูฟโครเซอร์ทูยัวร์เวิลด์ (อังกฤษ:Move Closer to Your World) เป็นเพลงป๊อปยอดนิยมในยุค 70s ทำนองโดย อัล ฮัม ภายใต้แบรนด์ "มาโยฮัมมิวสิค" ซึ่แงต่งให้กับสถานีโทรทัศน์ WNAC ในเมืองบอสตัน ซึ่งต่อมาก็มีสถานีโทรทัศน์ในสหรัฐอมริกาหลายช่องรับเพลงประกอบนี้ไปใช้ด้วย
มูฟโครเซอร์ทูยัวร์เวิลด์ในฐานะเพลงรายการข่าว

สถานีโทรทัศน์ WPVI ช่อง 6 เครือข่ายลูกของเอบีซี ได้นำเพลงป๊อปยอดนิยมนี้มาใช้เป็นเพลงรายการข่าวของสถานี และไตเติ้ลก็เป็นภาพวิถีชีวิตของชาวฟิลาเดเฟีย
ซึ่งใช้มานานจนปี 1996 ได้นำเวอร์ชันใหม่ เป็นแบบอลังการ ช่วงหลังจึงกลับมาใช้เพลงเดิม และใช้จนถึงปัจจุบัน 
ในปัจจุบันมีสถานีโทรทัศน์ในสหรัฐอมริกา 3 ช่องที่ยังคงใช้เพลงประกอบนี้ในรายการข่าว นอกจาก WPVi แล้วยังมี WKBW ในเมืองบัฟฟาโล ในรัฐนิวยอร์ก กับ WNEP ในเมืองสแครนตัน ในรัฐเพนซิลวาเนียซึ่งใช้เพลงประกอบในรูปแบบที่เป็นเวอร์ชันแดนซ์
ด้านนักแต่งเพลงหล่ายท่านได้รับอิทธิพลเพลงนี้มาทำเป็นเพลงข่าว เช่น บริษัทเพลง 615 Music ซึ่งนำไปทำเป็นเพลงที่มีชื่อว่า "This Just In"  นายคลิฟ สว๊าซ ซึ่งแต่งเวอร์ชันแดนซ์ขึ้นมา สำหรับใช้ในสถานี WNEP ช่อง 16
มิยุ อิริโนะ

| มิยุ อิริโนะ |
| --- | --- |
入野 自由
เกิด:  (1988-02-19) 19 กุมภาพันธ์ ค.ศ. 1988 (36 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 1992 – ปัจจุบัน
องค์การ: จังก์ชัน
ส่วนสูง: 170 ซม.
มิยุ อิริโนะ (ญี่ปุ่น: 入野 自由; โรมาจิ: Irino Miyu; 19 กุมภาพันธ์ 1988 –) เป็นนักพากย์ นักแสดง และ นักร้องชายชาวญี่ปุ่น เกิดที่โตเกียว สังกัดจังก์ชัน ส่วนสูง 170 ซม.
ผลงานพากย์

Yes! พรีเคียว 5 (นัตสึ)
ครอสเกม (คิตามุระ โค)
โอกามิซัง (โมริโนะ เรียวชิ)
ดอกไม้ มิตรภาพ และความทรงจำ (ยาโดมิ จินตะ)
คิมิ โตะ โบะกุ (ทาจิบานะ จิซุรุ)
วัน ๆ ของพวกผมก็งี้แหละ (ทาดากุนิ)
สึริตามะ (ฮารุ)
มิสทีเรียสเกิร์ลเฟรนด์เอ็กซ์ (สึบากิ อากิระ)
เทวทูตแห่งโลกมืด (เฮียกุยะ ยูอิจิโร)
แพลตตินัม เอนด์ (คาเกฮาชิ มิไร)
พระเจ้าบรมวงศ์เธอ พระองค์เจ้าศรีนาคสวาดิ

| พระเจ้าบรมวงศ์เธอ พระองค์เจ้าศรีนาคสวาดิ |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

ประสูติ: 14 กรกฎาคม พ.ศ. 2398
สิ้นพระชนม์: 7 สิงหาคม พ.ศ. 2456 (58 ปี)
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาเที่ยง ในรัชกาลที่ 4
พระเจ้าบรมวงศ์เธอ พระองค์เจ้าศรีนาคสวาดิ (14 กรกฎาคม พ.ศ. 2398 – 7 สิงหาคม พ.ศ. 2456) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง ในรัชกาลที่ 4
พระประวัติ

พระเจ้าบรมวงศ์เธอ พระองค์เจ้าศรีนาคสวาดิ เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง ในรัชกาลที่ 4 เมื่อวันเสาร์ เดือน 8 ขึ้น 1 ค่ำ ปีเถาะ สัปตศก จุลศักราช 1217 ตรงกับวันที่ 14 กรกฎาคม พ.ศ. 2398 มีพระโสทรภราดาและพระโสทรภคินี 9 พระองค์ ได้แก่ พระเจ้าบรมวงศ์เธอ กรมหลวงสมรรัตนศิริเชฐ, พระเจ้าบรมวงศ์เธอ พระองค์เจ้าเสวตรวรลาภ, พระเจ้าบรมวงศ์เธอ กรมหมื่นราชศักดิ์สโมสร, พระเจ้าบรมวงศ์เธอ พระองค์เจ้ากนกวรรณเลขา, พระเจ้าบรมวงศ์เธอ พระองค์เจ้าหญิง, พระเจ้าบรมวงศ์เธอ กรมหมื่นพงษาดิศรมหิป, พระเจ้าบรมวงศ์เธอ พระองค์เจ้าแขไขดวง, พระเจ้าบรมวงศ์เธอ พระองค์เจ้าจรูญฤทธิเดช และพระเจ้าบรมวงศ์เธอ พระองค์เจ้าพวงสร้อยสอางค์
พระองค์เจ้าศรีนาคสวาดิมีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี โดยขรัวตาของพระองค์เจ้าศรีนาคสวาดิ คือ พระยาอัพภันตริกามาตย์ (ดิศ โรจนดิศ) เป็นหลานปู่ของจำปา ณ เวียงจันทน์ ซึ่งเป็นญาติของเจ้าจอมมารดาทองสุก ในรัชกาลที่ 1 พระราชธิดาพระเจ้าไชยเชษฐาธิราชที่ 4 เจ้าผู้ครองอาณาจักรล้านช้างเวียงจันทน์
พระองค์เจ้าศรีนาคสวาดิ เมื่อแรกทรงพระเยาว์ พระเจ้าบรมวงศ์เธอ พระองค์เจ้าพลับ (ในรัชกาลที่ 1) ทรงพระเมตตารับไปทรงเลี้ยงดู กระทั่งพระเจ้าบรมวงศ์เธอพระองค์เจ้าพลับสิ้นพระชนม์ พระองค์เจ้าศรีนาคสวาดิทรงได้รับมรดก และสืบทอดงานของพระเจ้าบรมวงศ์เธอ พระองค์เจ้าพลับสืบมานั่นคือ การร้อยตาข่ายดอกไม้สดประดับฐานพระพุทธยอดฟ้าจุฬาโลกมหาราช ในวัดพระศรีรัตนศาสดารามในเวลาพระราชพิธี และร้อยมาลัยประดับพระโกศพระบรมอัฐิรัชกาลที่ 1 มาตลอดพระชนม์ชีพ
พระองค์เจ้าศรีนาคสวาดิ ทรงได้รับการศึกษาอักขรสมัยตามแบบอย่างพระราชกุมารีในราชสำนักเป็นเบื้องต้น แต่ทรงมีความรู้เชี่ยวชาญในด้านนาฏศาสตร์ และโหราศาสตร์อีกส่วนหนึ่งด้วย
ในรัชกาลที่ 5 พระองค์เจ้าศรีนาคสวาดิ เป็นพระเจ้าน้องนางเธอพระองค์หนึ่งซึ่งสนิทชิดชอบกับพระบาทสมเด็จพระจุลจอมเกล้าเจ้าอยู่หัว ทรงได้รับพระมหากรุณาพระราชทานเครื่องราชอิสริยาภรณ์ ทุติยจุลจอมเกล้าวิเศษ ฝ่ายใน เหรียญรัตนาภรณ์ รัชกาลที่ 4 ชั้นที่ 2 เหรียญรัตนาภรณ์ รัชกาลที่ 5 ชั้น 2 และเมื่อถึงรัชกาลที่ 6 พระบาทสมเด็จพระมงกุฎเกล้าเจ้าอยู่หัว ได้ทรงพระกรุณาพระราชทานเหรียญรัตนาภรณ์ รัชกาลที่ 6 ชั้นที่ 3 เป็นพระเกียรติยศ ด้วยเป็นเจ้านายฝ่ายในพระองค์หนึ่งซึ่งสนิทสนมกับพระราชโอรสธิดาในรัชกาลที่ 5 ทุกพระองค์
พระเจ้าบรมวงศ์เธอ พระองค์เจ้าศรีนาคสวาดิ สิ้นพระชนม์เมื่อวันพฤหัสบดี เดือน 9 ขึ้น 6 ค่ำ ปีฉลู เบญจศก จุลศักราช 1275 ตรงกับวันที่ 7 สิงหาคม พ.ศ. 2456 พระชันษา 58 ปี มีพระราชพิธีพระราชทานเพลิงพระศพเมื่อวันที่ 26 พฤษภาคม พ.ศ. 2457 ณ พระเมรุ วัดราชาธิวาสราชวรวิหาร
มีผู้ตั้งข้อสังเกตว่า พระองค์น่าจะทรงเป็น "เสด็จ" ในเรื่องสี่แผ่นดิน[ใคร?] เนื่องจากทรงเป็นเจ้านายที่รัชกาลที่ 5 ทรงสนิทสนมมากพระองค์หนึ่ง อีกทั้งตำหนักของพระองค์ก็มีลักษณะเหมือนตำหนักของ  "เสด็จ" อีกด้วย
พระเกียรติยศ

| ธรรมเนียมพระยศของ พระเจ้าบรมวงศ์เธอ พระองค์เจ้าศรีนาคสวาดิ |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

14 กรกฎาคม พ.ศ. 2398 – 11 พฤศจิกายน พ.ศ. 2411 : พระเจ้าลูกเธอ พระองค์เจ้าศรีนาคสวาดิ
11 พฤศจิกายน พ.ศ. 2411 — 23 ตุลาคม พ.ศ. 2453 : พระเจ้าน้องนางเธอ พระองค์เจ้าศรีนาคสวาดิ
23 ตุลาคม พ.ศ. 2453 — 7 สิงหาคม พ.ศ. 2456 : พระเจ้าบรมวงศ์เธอ พระองค์เจ้าศรีนาคสวาดิ
พระเกียรติยศ > เครื่องราชอิสริยาภรณ์

พ.ศ. 2442 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
ฟาโรห์เอเปปิ

'อะเปปิ เป็นผู้ปกครองบางส่วนของอียิปต์ล่างในช่วงสมัยระหว่างกลางที่สองหรือราวประมาณ 1650 ปีก่อนคริสตกาล ตามคำกล่าวของนักไอยคุปต์วิทยา คิม ไรโฮลต์ และดาร์เรล เบเกอร์ พระองค์ทรงเป็นผู้ปกครองพระองค์ที่ห้าสิบเอ็ดแห่งราชวงศ์ที่สิบสี่ เช่นนี้พระองค์จะปกครองครอบคลุมดินดอนสามเหลี่ยมปากแม่น้ำไนล์ฝั่งตะวันออก และอาจจะรวมถึงดินดอนสามเหลี่ยมปากแม่น้ำฝั่งตะวันตกด้วยโดยมีศูนย์กลางอยู่ที่เมืองอวาริส อีกด้านหนึ่ง เยือร์เกิน ฟอน เบ็คเคอราธมองว่า พระองค์ทรงเป็นผู้ปกครองในช่วงปลายราชวงศ์ที่สิบหกและเป็นข้าราชบริพารของผู้ปกครองฮิกซอสจากราชวงศ์ที่สิบห้า
หลักฐานยืนยัน

หลักฐานเพียงอย่างเดียวที่กล่าวถึงพระองค์ คือ บันทึกพระนามแห่งตูริน ซึ่งเป็นบันทึกพระนามของฟาโรห์ที่ได้รับการแก้ไขในสมัยรามเสส พระองค์อยู่ในรายการส่วนหนึ่งของบันทึกพระนามฯ ที่สอดคล้องกับคอลัมน์ที่ 10 แถวที่ 15 (คอลัมน์ที่ 9 แถวที่ 16 ตามที่การอ่านบันทึกพระนามแบบอลัน การ์ดิเนอร์) ตำแหน่งตามลำดับเวลาของพระองค์นั้นไม่สามารถระบุได้โดยไม่มีข้อสงสัย เนื่องจากสภาพที่เปราะบางและเป็นชิ้นเป็นอันของบันทึกพระนามฯ นอกจากนี้ ในบันทึกพระนาม หลงเหลือแค่เพียงส่วนหน้าของพระนามนำของพระองค์ที่เป็น "'อะป[...]" เท่านั้น ซึ่งไรโฮลท์เสนอว่าเดิมเป็นพระนาม "'อะเปปิ" ได้
อะโพฟิส โอรสแห่งกษัตริย์

การสร้างพระนาม 'อะเปปิ ขึ้นมาใหม่โดยไรโฮลท์นั้นมีความสำคัญ เนื่องจากเป็นที่ทราบกันว่ามีตราประทับสคารับจำนวน 5 ชิ้นที่จารึกไว้ว่า "อะโพฟิส โอรสแห่งกษัตริย์" บนตราประทับอีกสองดวง มีข้อความจารึกอยู่ในคาร์ทูช ตามด้วยคำว่า di-ˁnḫ  แปลว่า "ผู้ให้ชีวิต" โดยทั่วไปคุณลักษณะทั้งสองนี้สงวนไว้สำหรับผู้ปกครองหรือรัชทายาทเท่านั้น และ 'อะเปปิ อาจจะเป็นอะโฟฟิสที่อ้างถึงบนตราประทับ เพื่อยืนยันการระบุแหล่งที่มานั้นอย่างไม่แน่ชัด ไรโฮลท์ได้ตั้งข้อสังเกตว่าตราประทับสคารับทั้งสองนสามารถย้อนเวลาไปได้ระหว่างรัชสมัยของฟาโรห์เชชิและฟาโรห์ยาคุบ-ฮาร์ โดยใช้พื้นฐานทางรูปแบบตราประทับของราชวงศ์ที่สิบสี่
พระเจ้าบรมวงศ์เธอ พระองค์เจ้าศรีพัฒนา

| พระเจ้าบรมวงศ์เธอ พระองค์เจ้าศรีพัฒนา |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก
ประสูติ: 30 พฤศจิกายน พ.ศ. 2396
สิ้นพระชนม์: 8 มิถุนายน พ.ศ. 2416 (19 ปี)
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาเอี่ยม ในรัชกาลที่ 4
พระเจ้าบรมวงศ์เธอ พระองค์เจ้าศรีพัฒนา (30 พฤศจิกายน พ.ศ. 2396 – 8 มิถุนายน พ.ศ. 2416) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเอี่ยม (หลานพระยาอนุชิตชาญชัย (อุ่น)) เมื่อวันพุธ เดือน 12 แรม 15 ค่ำ ปีฉลู เบญจศก จ.ศ. 1215 ตรงกับวันที่ 30 พฤศจิกายน พ.ศ. 2396 บ้างว่าประสูติเมื่อวันที่ 24 มกราคม พ.ศ. 2397
พระองค์เจ้าศรีพัฒนามีพระพลานามัยไม่ใคร่สมบูรณ์มากนักมาตั้งแต่ประสูติ แพทย์จึงได้คอยถวายการรักษาพระอาการอยู่ตลอดพระชนม์ชีพ กระทั่งสิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันอาทิตย์ เดือน 7 ขึ้น 13 ค่ำ ปีระกา เบญจศก จ.ศ. 1235 ตรงกับวันที่ 8 มิถุนายน พ.ศ. 2416 สิริพระชันษา 19 ปี พระราชทานเพลิงพระศพ ณ พระเมรุ วัดบวรนิเวศราชวรวิหาร
พระอิสริยยศ

| ธรรมเนียมพระยศของ พระเจ้าบรมวงศ์เธอ พระองค์เจ้าศรีพัฒนา |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
30 พฤศจิกายน พ.ศ. 2396 – 11 พฤศจิกายน พ.ศ. 2411 : พระเจ้าลูกเธอ พระองค์เจ้าศรีพัฒนา
11 พฤศจิกายน พ.ศ. 2411 – 8 มิถุนายน พ.ศ. 2416 : พระเจ้าน้องนางเธอ พระองค์เจ้าศรีพัฒนา
23 ตุลาคม พ.ศ. 2453 : พระเจ้าบรมวงศ์เธอ พระองค์เจ้าศรีพัฒนา